Masterpiece

"Masterpiece" (בעברית: "יְצִירַת מוּפֵת") הוא שיר שהוקלט על ידי הזמרת-יוצרת האמריקאית מדונה, עבור פסקול הסרט "וואליס ואדוארד" (2011). השיר נכלל מאוחר יותר באלבום האולפן השנים עשר שלה MDNA ‏(2012). הוא נשלח לרדיו להיטים עכשוויים בממלכה המאוחדת ב-2 באפריל 2012, במטרה לעזור בקידום המסחרי של האלבום, הן ברחבי המדינה והן בשאר רחבי העולם. מדונה הלחינה את השיר לצד ג'ולי פרוסט וג'ימי הארי, והפיקה אותו עם ויליאם אורביט. "Masterpiece" תואר כבלדת מיד-טמפו, פופ ופולק-פופ שמזכירה את יצירותיה של מדונה משנות ה-90. השיר זכה לביקורות חיוביות מטעם מבקרי המוזיקה, ששיבחו את התוכן הלירי שלו ואת הביצועים הקוליים של מדונה. "Masterpiece" זכה בקטגוריית – "השיר המקורי הטוב ביותר" בטקס פרסי גלובוס הזהב ה-69, אך לא הועמד בקטגוריה המקבילה בטקס פרסי אוסקר ה-84. מועמדותו לפרס גלובוס הזהב עוררה יריבות על השטיח האדום בין מדונה לזמר הבריטי אלטון ג'ון, שהועמד באותה הקטגוריה עם שירו, "Hello, Hello".‏ "Masterpiece" דורג במקום הראשון במצעד הסינגלים הרוסי; הוא זכה להצלחה בין-לאומית במדינות נוספת כדוגמת: צ'כיה, יפן, קוריאה הדרומית והממלכה המאוחדת. הוא בוצע בידי מדונה בסיבוב ההופעות התשיעי שלה, "The MDNA Tour" ‏(2012), שם ליוו אותה שלישיית המוזיקאים הבאסקיים קלקאן (אנ'). ההופעה נחשבה לגולת הכותרת בסיבוב ההופעות. "Masterpiece" הולחן על ידי מדונה, ג'ולי פרוסט וג'ימי הארי והופק על ידי מדונה ביחד עם ויליאם אורביט. כשמדונה ביימה את סרטה "וואליס ואדוארד" (2011), המנהל שלה גיא עוזרי שכנע אותה להלחין שיר עבור הפסקול. פרוסט התגוררה באותה התקופה בלוס אנג'לס והעריכה את סדרי העדיפויות שלה בעולם המוזיקה, ורצתה לשתף פעולה עם מספר אמנים; מדונה הייתה הראשונה ברשימה מבחינתה. "היא אייקון", אמרה פרוסט, "אבל הדבר החשוב ביותר הוא שיש לה כמה משירי הפופ הטובים ביותר בתולדות המוזיקה [...] אז כן, זה תמיד היה חלום לעבוד עם אנשים כמותה". אורביט, אשר עבד עם פרוסט והארי, יצר עמם קשר על שיתוף הפעולה עם מדונה ב-"Masterpiece". הוא שמע את הלחן הראשוני של פרוסט לשיר וידע שמדונה תאהב אותו. לפי פרוסט, הנושא עליו התבקשו ליצור שיר היה על אהבה נכזבת, אך "מתוקה" ועל הקשיים שאפיינו את אותה מערכת היחסים. מדונה, פרוסט והארי ישבו יחד ודנו על הרעיון הזה ועשו סיעור מוחות, עד שהגיעו לתוצאה הסופית. עם הזמן, מדונה שינתה את מבנה השיר והגרסה הסופית הייתה מוכנה להקלטה. [גיא עוזרי] הטריד אותי כל הזמן בעת שצילמתי וערכתי את הסרט שלי, ורצה שאלחין שיר עבור הפסקול שלו. ואמרתי, 'בבקשה, גיא, אני מנסה להתמקד בלהיות במאית ואני רוצה שאנשים ישימו לב לכך ואין לי פנאי לדברים אחרים. לבסוף, סיימתי את יצירת הסרט והתחלתי לעבוד על האלבום החדש שלי ואיכשהו באורח קסם ובאורח פלא נוצר השיר, "Masterpiece". אז תודה לך, גיא עוזרי, על כך שאתה כל כך מעצבן. — מדונה, במהלך ריאיון על תהליכי יצירת השיר "Masterpiece" הוא בלדת מיד-טמפו, פופ ופולק-פופ הכוללת הקלטה והפקה אופיינית של אורביט. הוא הוקלט באולפני 3:20, לוס אנג'לס, קליפורניה ואולפני MSR, ניו יורק, ניו יורק. מדונה הרבתה להרהר במפגשי ההקלטה עם אורביט ואמרה: "עבדנו על דברים כל כך הרבה שנים שאנחנו סוג של מסיימים את המשפטים אחד של השני. הוא יודע את הטעם שלי ומה אני אוהבת. קסם קורה כשאנחנו נכנסים יחד לאולפן הקלטות". הפקה נוספת בוצעה בידי הארי, שגם ניגן בגיטרות אקוסטיות, כלי מקלדת, ווקודר והיה אחראי על התכנות של הרצועה. דמסיו "דמו" קייסטלון מיקסס (אנ') והנדס את השיר בעזרת פרנק פיליפטי, בעוד אנג'י תיאו ביצעה הנדסה ועריכה נוספת. בצוות הנוסף שעבד על "Masterpiece" נמנו רון טיילור שביצע עריכות נוספות, לצד סטיבן "הקוז" קוזמניוק; השניים עשו שימוש בפרו טולס (אנ'), תחנת עבודה דיגיטלית לשמע (DAW) שפותחה והושקה בידי אוויד טכנולוג'י (לשעבר דיג'ידיזיין), עבור מיקרוסופט ווינדוס ו-macOS. ב-"Masterpiece", מדונה שרה על הכאב של להיות מאוהבת במישהו שהוא "יצירת מופת מוערכת", כשהמילים כוללות את השורות "אם היית המונה ליזה, היית תלוי בלובר, כולם היו באים לראותך, יהיה בלתי אפשרי לזוז". מדונה אמרה שהשיר מתאר את ווליס סימפסון וזאת, בנוסף לכך שהוא נוצר בהשראת "אישה שהתאהבה בדבר הבלתי ניתן להשגה הזה, הגבר הזה שגדל להיות מלך". היא ציינה את אחת השורות, 'זה חייב להיות כל כך קשה להיות תמיד הנבחר', ובהמשך הוסיפה "בסופו של יום, שום דבר אינו בלתי ניתן להריסה, לא משנה כמה מוערך אתה בעולם, אתה עדיין בן אדם". מארק שניידר מבילבורד תיאר את "Masterpiece" כבלדה איטית ומלאת מצב רוח שמציגה עוצמה. הוא ציין לשבח את שירתה של מדונה ותיאר את ההפקה כ"פשוטה, ישירה וכזו המזכירה את הסגנון שלה בשנות ה-90". מילות השיר תוארו כרגשיות, ומתאימות לסיפור האהבה של הסרט. לבסוף, ציין לחיוב את הפזמון: "ואני ממש לצידך, כמו גנבת בלילה, אני עומדת מול יצירת מופת. ואני לא יכולה להגיד לך למה זה כל כך כואב להיות מאוהבת ביצירת מופת. כי אחרי הכול, שום דבר בלתי ניתן להריסה". "Masterpiece" זכה לשבחים מטעם מבקרי המוזיקה. בראדלי סטרן מ-MTV כתב כי "עם המילים הפואטיות והתזמור המשובח שלו, "Masterpiece" הוא תוספת קלאסית מיידית לקטלוג השירים של מדונה". בסקירה נוספת מ-MTV נקבע כי "השיר לא עוקב אחר הסגנון הסקסי, האנרגטי, השובב והרגיל של מדונה (sic) במקום זאת, הוא מציג את חוכמת היופי העירומה שלה, עם שירה מופשטת, מילים חזקות ומלודיות רגשניות". מייקל קראג מטעם הגרדיאן, שיבח את השיר והגדיר אותו כאחד הביצועים הקוליים הטובים ביותר ב-MDNA. ניל מקורמיק מדיילי טלגרף תיאר אותו כ"שיר אהבה מתוק ועדין, עם שימוש בגיטרה ספרדית, פעמה קלה ומנגינה זורמת ומלאה ברגש". במאקו סקרו את הופעתה של מדונה באצטדיון רמת גן, וכתבו "בתום הנאום הפוליטי בעד שלום, מדונה נתנה ביצוע חגיגי ויפה במיוחד ל-"Masterpiece" וחזרה על הביטוי: "אין גבר שאי אפשר להרוס", הנכלל בשיר". ב-ynet נכתב: "לצד הביצועים הבינוניים בהופעה, היו גם כמה כאלה שאפשר לכנותם אולי כנים יותר. שניים שכאלה היו "Masterpiece" מתוך האלבום החדש ופסקול הסרט "וואליס ואדוארד" – שמדונה שרה עם כמות אדירה של מלווים, מקהלה ענקית ממש – ויחד הצליחו לרגש עד דמעות". קייל אנדרסון מאנטרטיינמנט ויקלי תיאר את השיר כחזרה לסגנון של אמצע שנות ה-90 של מדונה. ניק לוין מנשיונל הרגיש שהשיר יתאים לאוסף הבלדות שלה מ-1995, Something to Remember. טיירון ס. ריד מ-Blogcritics כינה את השיר "קלאסיקה שמרגשת בין-רגע", המזכירה את עידן ה-Ray of Light שלה. באיידולטור נכתב שהפקתו המינימליסטית של השיר "מזכירה לנו מאוד את ימי American Life של מדונה, ומאפשרת לנו להתמקד במילים המקסימות ובקולה המרגש של מדונה. בסך הכול, מדובר במאמץ מעולה שמבשר טובות עבור MDNA". רוברט קופסי מדיגיטל ספיי הרגיש שההפקה של השיר "אורגנית" יותר מהפקות אחרות של מדונה. ב-15 בינואר 2012, "Masterpiece" זכה בקטגוריית – "השיר המקורי הטוב ביותר" בטקס פרסי גלובוס הזהב ה-69. המועמדות שלו עוררה מחלוקת והערות נלוות על השטיח האדום מטעם הזמר הבריטי אלטון ג'ון, שגם השיר שלו – "Hello, Hello" מ"נומיאו ויוליה" (2011) – הועמד באותה הקטגוריה. ג'ון אמר למנחה קרסון דיילי (אנ') שלמדונה "אין סיכוי" לזכות בפרס. כשמדונה ערכה מאוחר יותר ריאיון על השטיח האדום עם דיילי, היא דיברה תחילה על הגבריות של ג'ון, ושאלה: "הוא לבש שמלה?" וזה ענה בתגובה, "שהגבר הטוב ביותר ינצח". לאחר ההכרזה על הזכייה, בעלו של ג'ון, דייוויד פרניש, פרסם בעמוד הפייסבוק האישי שלו "זכייתה של מדונה בקטגוריית – "השיר המקורי הטוב ביותר" באמת מראה איך לפרסים האלה אין שום קשר לכשרון". מדונה הגיבה מאחורי הקלעים: "אני מקווה ש[אלטון ג'ון] ידבר איתי בשנתיים הקרובות. ידוע שהוא כועס עליי אז אני לא יודעת. הוא מבריק ואני מעריצה אותו, אז הוא יזכה בפרס נוסף. אני לא מרגישה רע!". באוגוסט 2012 הגיע הסכסוך לקיצו, כאשר מדונה התייחסה בציניות מסוימת להערותיו של ג'ון כשהקדישה עבורו את "Masterpiece" במהלך הופעה ששודרה בחסות ABC. "הייתי רוצה להקדיש את השיר הבא למר אלטון ג'ון", אמרה לקהל. "אני יודעת שהוא מעריץ גדול של השיר הזה, ואני יודעת שהוא מעריץ גדול שלי. ואתם יודעים מה? אני סולחת לו. צריך להתחיל ממשהו". "Masterpiece" לא היה יכול להיות מועמד בקטגוריית – "השיר המקורי הטוב ביותר" בטקס פרסי אוסקר ה-84, כיוון שהוא לא "הושמע בגוף הסרט, או כ"רמז המוזיקלי הראשון" בכתוביות הסיום (כלומר, השיר הראשון שמתנגן). ברגע שהמסך דוהה לשחור)". הוא הושמע מאוחר מדי בכתוביות הסיום ועל כן, לא היה כשיר להיות מועמד לפרס. "Masterpiece" היה מועמד גם בקטגוריית – "השיר המקורי הטוב ביותר שנכתב ישירות לסרט" בטקס פרסי הפסקול העולמי לשנת 2012, אך הפסיד ל-"Lay Your Head Down" מ"אלברט נובס" (2011) מאת בריאן בירן (אנ') וגלן קלוז. "Masterpiece" נשלח לתחנות הרדיו בממלכה המאוחדת ב-2 באפריל 2012. השיר דורג במקום ה-25 במצעד האיירפליי של הממלכה המאוחדת (המופעל בידי חברת המצעדים הרשמית), עם 26.60 מיליון האזנות מטעם הקהל ו-660 השמעות ברדיו במהלך השבוע האחד-עשר של 2012. ב-7 באפריל 2012 דורג במקום ה-68 במצעד הסינגלים הבריטי, בעקבות מכירות דיגיטליות רבות שנגרמו כתוצאה מיציאתו של MDNA. בשבוע הבא, דורג השיר במקום ה-87 ולאחר מכן, יצא מהמצעד. ביפן, השיר דורג לראשונה במקום ה-77 במצעד יפן הוט 100 ב-13 בפברואר 2012 ונשאר במצעד למשך שבוע אחד. השיר הופיע לראשונה בהוט טופ איירפליי היפני במקום ה-58 וכן במצעד האיירפליי והדיגיטלי הבין-לאומי במקום ה-19. בצ'כיה, השיר הופיע לראשונה במקום ה-83 במצעד הסינגלים הרשמי בשבוע התשיעי של 2012. הוא הגיע למקום ה-58 בשבוע השביעי ליציאתו ונשאר במצעד במשך 12 שבועות. בקוריאה הדרומית, השיר הופיע לראשונה במקום ה-147 במצעד הדיגיטלי הבין-לאומי של Gaon עם מכירות של 2,516 עותקים. במצעד הרשמי של איסלנד דורג "Masterpiece" במקום ה-28. הצלחתו העיקרית "Masterpiece" אירעה באוקראינה, חבר המדינות ורוסיה. במצעד האיירפליי האוקראיני דורג בשיאו במקום ה-16, במקום ה-62 במצעד השנתי של 2012, ובמקום ה-104 במצעד השנתי של 2013. "Masterpiece" דורג במקום השני במצעד הסינגלים של חבר המדינות, במקום השביעי במצעד השנתי של 2012, ובמקום ה-74 במצעד השנתי של 2013. במצעד הבילבורד הרוסי דורג במקום הראשון, וכך גם במצעד האיירפליי הרוסי. במצעד השנתי של המדינה שפורסם ב-2012 דורג השיר במקום השישי עם 409,334 השמעות בסך הכול. במצעד השנתי שפורסם בשנה העוקבת, דורג במקום ה-83, עם 169,714 השמעות בסך הכול. מדונה ביצעה את "Masterpiece" בסיבוב ההופעות התשיעי שלה, "The MDNA Tour", בשנת 2012. הוא בוצע בחלק השלישי של המופע, ששמו Prophecy ("נבואה"), שבו בוצעו מספר שירים משמחים ש"מקרבים אנשים יחד". במסגרת ביצוע השיר נעלה מדונה מגפיים גבוהים וזאת, בנוסף לבגדים שונים מעור שלבשה. לאחר שסיימה לשיר את "Open Your Heart", הצטרפה למדונה שלישיית המוזיקאים הבאסקיים קלקאן, שביצעו יחד את "Sagarra Jo". לאחר מכן, מדונה התיישבה וניגנה בגיטרה אקוסטית ובכינור וזאת, כאשר קטעים מתוך "וואליס ואדוארד" הוצגו כווידאו קליפ של "Masterpiece". שלישיית קלקאן ביצעה נגינת רקע במהלך ההופעה, בעוד רקדניה ליוו את מדונה על הבמה, כשהם לבושים כחיילים. הביצועים של השיר במופעים שאירעו ב-19–20 בנובמבר 2012 במיאמי, באמריקן איירליינס ארנה הוקלטו, צולמו ונכללו באלבום ההופעה הרביעי של מדונה, MDNA World Tour. שרה רודמן מבוסטון גלוב הרגישה שהתוספת של שלישיית קלקאן "העשירה" את השיר, שכבר היה בעיניה רצועה בולטת מ-MDNA. מליסה רוג'ירי מ-The Atlanta Journal-Constitution ראתה ב-"Masterpiece" גולת הכותרת של המופע, בעוד שכותב מטעם The Glasgow Herald חש שההופעה חיזקה את הצד האמנותי של מדונה. את סיבוב ההופעות "The MDNA Tour" ‏(2012) פתחה מדונה בישראל, בהופעה שאירעה באצטדיון רמת גן. הופעה זו הוכרזה על ידי מדונה כ"הופעה לשלום", המזינה מספר ארגוני שלום להוקיר ולהכיר אנשים המחפשים שלום במזרח התיכון. ההופעה אוחדה עם זו שהייתה צריכה להיערך יומיים קודם לכן, ב-29 במאי, עקב עיכובים בהפקה. במהלך ההופעה, ביצעה מדונה את "Masterpiece", לצד שלישיית קלקאן. הופעתה זכתה לשבחים ביקורתיים מטעם מאקו, ynet, ואתרים אינטרנטיים נוספים בישראל. הקרדיטים והצוות מותאמים מהערות האלבום של MDNA. הוקלט באולפני 3:20, לוס אנג'לס, קליפורניה ואולפני MSR, ניו יורק הוצאת ובו גירל, בע"מ (ASCAP), EMI אפריל מיוזיק בע"מ, טוטאלי פיימוס מיוזיק וקורבצ'ור מיוזיק (ASCAP) מדונה – כתיבה, הפקה, שירה ג'ולי פרוסט – כתיבה ג'ימי הארי – כתיבה, הפקה נוספת, גיטרה אקוסטית, כלי מקלדת, ווקודר, תכנות ויליאם אורביט – הפקה דמסיו "דמו" קייסטלון – מיקסינג, הנדסה פרנק פיליפטי – הנדסה אנג'י תיאו – הנדסה, עריכה נוספת רון טיילור – עריכה בפרו טולס סטיבן "הקוז" קוזמניוק – עריכה נוספת מדיה וקבצים בנושא Masterpiece בוויקישיתוף מידע על היצירה "Masterpiece" באתר מיוזיק בריינז מידע על הסינגל "Masterpiece" באתר מיוזיק בריינז סרטון השיר "Masterpiece" באתר יוטיוב הפקה נוספת. W.E., 2012-01-20, נבדק ב-2022-07-16 MDNA, 2012-01-01, נבדק ב-2022-07-16 BBC - Radio 2 - Playlist, web.archive.org, ‏2012-03-05 Madonna – Masterpiece, נבדק ב-2022-07-16 'MDNA' Track-By-Track Review: A Cheat Sheet To Madonna's New Album, archive.ph, ‏2012-07-13 Madonna's Newest "Masterpiece" Song Leaks Online|MADONNA| News | MTV …, archive.ph, ‏2012-09-11 Jocelyn Vena, Madonna's 'Masterpiece' Wins The Golden Globe, MTV News (באנגלית) Madonna's Masterpiece doesn't qualify for Best Song Oscar, madonnalicious Madonna Average Setlists of tour: The MDNA Tour | setlist.fm, www.setlist.fm Madonna - Masterpiece (MDNA Tour Studio Version) (w/o Kalakan Trio), נבדק ב-2022-07-16 Julie Frost talks about Golden Globe-winning collaboration with Madon…, archive.ph, ‏2013-04-16 Williams, Colleen (February 1, 2012). "(daily news)". Nonstop News LA. Los Angeles. Event occurs at 15:30 (minutes=1:51–3:23). NBC Nonstop. Madonna (2012). Madonna – MDNA Electronic Press Kit Featuring William Orbit, Martin Solveig, Benny Benassi (Streaming, Digital download). Interscope Records. Event occurs at 6:31–7:00. Jocelyn Vena, Madonna's 'Masterpiece' Wins The Golden Globe, MTV News (באנגלית) Madonna Lands Golden Globe Nomination | Coverage of 69th Annual Golde…, archive.ph, ‏2012-07-15 ‘MDNA,’ Madonna’s 12th Studio Album - NYTimes.com, web.archive.org, ‏2012-04-14 MDNA (Liner notes). Madonna. Interscope Records. 2012. p. 18. B00756GKBA. Jocelyn Vena, Madonna Calls M.D.N.A. 'Action-Packed', MTV News (באנגלית) Collins, Mike (2002). "2. The Evolution of Pro Tools – A Historical Perspective". Pro Tools for music production: recording, editing and mixing. Oxford: Focal Press. ISBN 978-0-24-051943-2. OCLC 60663870. Pro Tools - Music Software - Avid, www.avid.com Madonna Unveils Her “Masterpiece” — Hear It Now, idolator, ‏2011-12-03 Marc Schneider, Marc Schneider, Madonna, Trent Reznor Land Golden Globe Nominations, Billboard, ‏2011-12-15 (באנגלית אמריקאית) First listen: Madonna's MDNA, the Guardian, ‏2012-03-07 (באנגלית) Neil Mccormick, ‏Madonna's new album MDNA: track-by-track review, The Telegraph, 7 March 2012 אסף נבו, ‏מדונה כבשה את האיצטדיון ודיברה על החזרת שטחים ובעד השלום, באתר ‏מאקו‏, 23 במאי 2012 עמית קוטלר, מדונה בישראל: שכחה שהיא המלכה, באתר ynet, 31 במאי 2012 Kyle, erson Updated December 05, 2011 at 04:57 PM EST, Madonna debuts new song 'Masterpiece' -- and we might like it, EW.com (באנגלית) Nick Levine, Track-by-track review of Madonna's MDNA, The National, ‏2012-03-14 (באנגלית) Music Review: Madonna – MDNA | Blogcritics, archive.ph, ‏2013-06-24 Robert Copsey, Madonna's new album 'MDNA': First listen, דיגיטל ספיי, ‏2012-03-07 (באנגלית בריטית) Elton John's Husband: Madonna Is 'Embarrassing' and 'Desperate', archive.ph, ‏2022-05-10 Elton John's Husband Blasts Madonna's Globes Win --- But She Doesn't Feel Bad, TVGuide.com (באנגלית) Elton John's Husband Slams Madonna's "Embarrassing" Globes Speech, Us Weekly, ‏2012-01-16 (באנגלית אמריקאית) Joey Keogh, The Most Surprising Revelation From Elton John's Memoir, TheList.com, ‏2021-04-22 (באנגלית אמריקאית) Why is Madonnas Masterpiece ineligible for the Best Original Song Osc…, archive.ph, ‏2012-09-04 Gina McIntyre Gina McIntyre is the former editor, lead writer for Hero Complex, The Times’ website devoted to science fiction, fantasy, Horror Entertainment, Golden Globes: Madonna wins prize for original song, Los Angeles Times, ‏2012-01-16 (באנגלית אמריקאית) Phil Gallo Billboard, Phil Gallo Billboard, Madonna, Mary J. Blige, Bret McKenzie Nominated for World Soundtrack Awards, The Hollywood Reporter, ‏2012-08-13 (באנגלית אמריקאית) Madonna | Wave105 - The South’s Best Variety of Hits. Adult contempor…, archive.ph, ‏2012-12-08 Madonna : "Masterpiece" comme 2ème single UK, chartsinfrance.net The UK Radio Airplay Chart, web.archive.org, ‏2012-03-14 Official Singles Chart Top 100 | Official Charts Company, www.officialcharts.com (באנגלית) "The Official Charts Company — Masterpiece by Madonna Search" "Madonna Chart History (Japan Hot 100)". Hot Top Airplay｜JAPAN Charts｜Billboard JAPAN, web.archive.org, ‏2012-05-13 Digital and Airplay Overseas｜JAPAN Charts｜Billboard JAPAN, web.archive.org, ‏2011-09-19 ČNS IFPI, hitparada.ifpicr.cz :: 가온차트와 함께하세요 ::, web.archive.org, ‏2013-03-16 Madonna, RÚV, ‏2016-03-22 (באיסלנדית) Top Radio Hits Ukraine Weekly Chart - TopHit Music Charts, TopHit (באנגלית) "Ukrainian Top Year-End Radio Hits (2012)" "Ukrainian Top Year-End Radio Hits (2013)" Madonna — Masterpiece (ברוסית), נבדק ב-2022-07-16 Radio – Top Year-End Hits – Tophit Music Charts, web.archive.org, ‏2019-07-03 Radio – Top Year-End Hits – Tophit Music Charts, web.archive.org, ‏2019-07-03 MSN - Музыка - Чарты, archive.ph, ‏2013-01-22 tophit.ru: Weekly Airplay Top Hit 100 Russia, web.archive.org, ‏2016-04-27 tophit.ru: Yearly Airplay Top Hit 200 Russia, web.archive.org, ‏2016-04-27 Top Radio Hits Russia Annual Chart - TopHit Music Charts, TopHit (באנגלית) Act of God: Madonna's MDNA Tour Comes to Yankee Stadium, SPIN, ‏2012-09-10 (באנגלית אמריקאית) Photo Gallery : InStyle.com What's Right Now, web.archive.org, ‏2012-11-03 Madonna – review, the Guardian, ‏2012-07-21 (באנגלית) CANOE -- JAM! Music - Artists - Madonna - Concert Review: ACC, Toront…, archive.ph, ‏2013-01-15 Live review: Madonna brings 'MDNA' to the Staples Center - Los Angele…, archive.ph, ‏2013-06-24 MDNA World Tour (CD, DVD, Blu-ray). Madonna. Interscope Records. 2013. 602537507054. Madonna - MDNA World Tour Album Reviews, Songs & More | AllMusic (באנגלית), נבדק ב-2022-07-16 Sarah Rodman Globe Staff, September 5, 2012, 9:51 a m Share on Facebook Share on TwitterView Comments, Madonna does it her way at high-energy Garden show - The Boston Globe, BostonGlobe.com (באנגלית אמריקאית) Madonna flaunts her assets at Philips Arena | Atlanta Music Scene, web.archive.org, ‏2013-08-26 Review and pictures: Madonna performs at Murrayfield, HeraldScotland (באנגלית) Madonna | News | Madonna Adds A 2nd Special Show In Tel Aviv May 31, madonna.com (באנגלית) Madonna.com > News > Madonna's MDNA Tour Now Opens In Tel Aviv On May 31, web.archive.org, ‏2012-04-28 MADONNA & ROCCO open your heart & Masterpiece LIVE ISRAEL 31/5/12 MDNA Speech for Peace Tel Aviv, נבדק ב-2022-07-16